Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 362/11/4401	Komárno, 8.3.2013
EEČ : 2-30-54-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.1.2012, spisová značka 1 Pv 362/11/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- na skutkovom základe, že dňa 10.06.2011 v čase okolo 23.30 hodiny v Meste XXXXX na Ulici XXXXX v priestoroch „XXXXX“, verejne za prítomnosti hostí a na mieste verejnosti prístupnom fyzicky napadol XXXXX, nar. XXXXX, trvale bytom XXXXX, ktorého otvorenou dlaňou udrel do tváre a hlavou ho udrel do nosa, pričom mu spôsobil zranenia zmliaždenie nosa a sánky, XXXXX, nar. XXXXX, trvale bytom XXXXX, ktorého kopol do hlavy, pričom mu spôsobil zranenie otras mozgu a XXXXX, nar. XXXXX, trvale bytom XXXXX, ktorého porezal sklenenou fľašou v oblasti hrudníka, pričom mu spôsobil povrchové zranenie kože na prsiach a zmliaždenie tváre, ktoré zranenia si u XXXXX a XXXXX vyžiadali jednorázové ošetrenie a u XXXXX si vyžiadali liečenie podľa lekárskeho znaleckého posudku v trvaní 7 dní. 

Uznesením prokurátora Okresnej prokuratúry XXXXX zo dňa 31.1.2012, spisová značka 1 Pv 362/11/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Obvinený XXXXX bol dňa 9. júna 2011 uznesením povereného príslušníka Policajného zboru na Okresného riaditeľstva Policajného zboru v XXXXX, Odboru poriadkovej polície, Obvodného oddelenia Policajného zboru XXXXX obvinený pre ublíženia na zdraví podľa § 156 odsek 1 Trestného zákona a prečin výtržníctva podľa § 364 odsek 1 písmeno a), odsek 2 písmeno b) Trestného zákona s poukazom na § 138 písmeno j) Trestného zákona. 
	Uvedené trestné stíhanie bolo uznesením prokurátora Okresnej prokuratúry XXXXX podmienečne zastavené podľa § 216 odsek 1 Trestného poriadku a podľa § 216 odsek 2 Trestného poriadku mu bola  určená skúšobná doba dvanásť mesiacov, ktorá začala plynúť od právoplatnosti uznesenia o podmienečnom zastavení trestného stíhania, teda skúšobná doba obvinenému trvala od  14. februára 2012 do 14. februára 2013.
	V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
	Po uplynutí skúšobnej doby bol zabezpečený odpis z registra trestov na obvineného a dožiadaniami podľa § 3 odsek 1 Trestného poriadku zameranými na zistenie,  či sa obvinený počas skúšobnej doby dopustil priestupku alebo iného protiprávneho konania boli oslovené príslušné orgány, a to Obvodný úrad XXXXX, Mestský úrad XXXXX a Obvodné oddelenie Policajného zboru XXXXX.
	Z obsahu doručených listín bolo zistené, že v priebehu skúšobnej doby obvinený viedol riadny život, nedopustil sa žiadneho trestného činu ani priestupku, ktorý by odôvodňoval rozhodnúť o pokračovaní v trestnom stíhaní a negatívne poznatky o ňom nie sú známe. Možno teda konštatovať, že obvinený viedol riadny život počas celej skúšobnej doby.
	Vzhľadom na to, že u obvineného boli splnené zákonné podmienky vyslovenia, že sa v skúšobnej dobo podmienečného zastavenia trestného stíhania osvedčil, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Puťoš
prokurátor